|  |  |  |
| --- | --- | --- |
| **LOGO DIMOU teleftaio** |  | Χολαργός, 26.09.2024Αρ. Πρωτ.: 22642 |

**ΠΡΟΚΗΡΥΞΗ**

Παραχώρησης, βάσει εισοδηματικών κριτηρίων, δικαιώματος εκμετάλλευσης **δύο θέσεων** περιπτέρων πώλησης προϊόντων καπνού και λοιπών ειδών, σε άτομα της παρ. 4 του άρθρου 76 του Ν. 4257/2014, τα οποία βρίσκονται: **1)** στην οδό **Μπλέσσα 60 και 2)** στη συμβολή των οδών **Αργυροκάστρου & Πίνδου** στη διοικητική περιφέρεια του Δήμου Παπάγου – Χολαργού.

**Ο ΔΗΜΑΡΧΟΣ ΠΑΠΑΓΟΥ – ΧΟΛΑΡΓΟΥ**

*Έχοντας υπόψη:*

1. *τις διατάξεις του άρθρου 58 του Ν. 3852/10(ΦΕΚ 87 Α΄)*
2. *τις διατάξεις του Ν. 4093/12 αρ. 1 υποπαράγραφος ΣΤ.2 παρ. 4 ρυθμίσεις για την παραχώρηση δικαιώματος χρήσης των κοινοχρήστων χώρων και κτιρίων των Ο.Τ.Α όπως τροποποιήθηκε με το άρθ. 76 του Ν. 4257/2014 και ισχύει,*
3. *τις διατάξεις του άρθρου 27 του Ν.4325/2014(ΦΕΚ 93 Α΄) περί χρονικής διάρκειας μισθώσεων των περιπτέρων*
4. *την 65/2013 (ΑΔΑ: ΒΕΔΔΩΞ1-ΒΑΒ) απόφαση του Δημοτικού Συμβουλίου Παπάγου – Χολαργού περί καθορισμού του χρόνου παραχώρησης χρήσης των θέσεων των περιπτέρων, του αριθμού και των θέσεων που θα παραχωρούνται για εκμετάλλευση σε άτομα της παρ. 4 του άρθρου 76 του Ν. 4257/2014 (ΑμεΑ κλπ.)*
5. *την* *162/2015 (ΑΔΑ: Ω8ΣΨΩΞ1-ΝΧ4) απόφαση του Δημοτικού Συμβουλίου Παπάγου – Χολαργού σχετικά με τον κανονισμό λειτουργίας των περιπτέρων του Δήμου*
6. *την* *100/30.07.2024(ΑΔΑ:9ΩΧ5ΩΞ1-Α5Κ)* *απόφαση του Δημοτικού Συμβουλίου Παπάγου – Χολαργού περί ορισμού μελών της Επιτροπής Δημόσιας Κλήρωσης θέσεων και τον ορισμό αυτής ως αρμόδιας για τον έλεγχο των δικαιολογητικών*
7. *την 150/01.11.2023 (ΑΔΑ:6ΝΥ2ΩΞ1-ΦΨΞ) απόφαση του Δημοτικού Συμβουλίου Παπάγου – Χολαργού περί καθορισμού τελών κατάληψης κοινοχρήστων χώρων για το 2024*
8. *την 265/10.09.2024 (ΑΔΑ:Ψ2ΘΥΩΞ1-ΙΓΞ) απόφαση της Δημοτικής Επιτροπής Παπάγου – Χολαργού με την οποία καθορίζονται οι όροι παραχώρησης των δύο (2) περιπτέρων.*

**Προκηρύσσει**

Την, με εισοδηματικά κριτήρια, παραχώρηση του δικαιώματος εκμετάλλευσης **δύο (2) θέσεων** περιπτέρων σε ΑμεΑ, Πολυτέκνους και πολεμιστές Κύπρου, οι οποίες βρίσκονται στη διοικητική του περιφέρεια και συγκεκριμένα στις ακόλουθες διευθύνσεις:

* **Μπλέσσα 60** (στη δημοτική κοινότητα Παπάγου)
* **Αργυροκάστρου & Πίνδου** (στη δημοτική κοινότητα Παπάγου),

Και οι δύο, παραχωρούνται μετά του υφισταμένου σε αυτές ξύλινου περιπτέρου.

# 1.Δικαίωμα υποβολής δικαιολογητικών έχουν συγκεκριμένα οι εξής κατηγορίες:

α) άτομα με αναπηρία (ΑμεΑ)

β) πολύτεκνοι

γ) μόνιμοι αξιωματικοί, ανθυπασπιστές και υπαξιωματικοί, δόκιμοι έφεδροι αξιωματικοί και οπλίτες θητείας που συμμετείχαν με οποιονδήποτε τρόπο στα πολεμικά γεγονότα της χρονικής περιόδου από την 20ή Ιουλίου έως την 20ή Αυγούστου 1974 στην Κύπρο, καθώς και στα γεγονότα που έλαβαν χώρα το 1964 στην Τυληρία και Λευκωσία και το 1967 στην Κοφινού και τους Αγίους Θεοδώρους της Κύπρου,.

# 2. Δικαιολογητικά συμμετοχής που πρέπει να υποβάλλουν οι ενδιαφερόμενοι:

**α. Τα ΑμεΑ:**

**(1)** Αίτηση.

**(2)** Επικυρωμένο φωτοαντίγραφο Αστυνομικής ταυτότητας.

**(3)** Αντίγραφο του εκκαθαριστικού σημειώματος φορολογίας εισοδήματος του τελευταίου οικονομικού έτους.

**(4)** Πιστοποιητικό της οικείας Υγειονομικής Επιτροπής (Κ.Ε.Π.Α.), από το οποίο να προκύπτει η πάθηση και το ποσοστό αναπηρίας (Άρθρο 6 Ν. 2556/1997 όπως ισχύει σήμερα).

**(5)** Εκκαθαριστικό σημείωμα δήλωσης φορολογίας εισοδήματος τελευταίου οικ. έτους από την αρμόδια ΔΟΥ

**(6)** Βεβαίωση από τη Δ/νση Οικονομικών Υπηρεσιών του Δήμου Παπάγου – Χολαργού ότι δεν υπάρχουν βεβαιωμένες ληξιπρόθεσμες οφειλές σε βάρος τους, με εξαίρεση τις περιπτώσεις εκκρεμοδικίας και διακανονισμού καταβολής αυτών (άρθρο 285 Ν. 3463 /2006).

**(7)** Υπεύθυνη δήλωση Ν.1599/1986 ότι έχουν λάβει πλήρη γνώση των όρων της προκήρυξης, των παραχωρούμενων θέσεων τις οποίες έχουν βρει κατάλληλες και του κανονισμού λειτουργίας των περιπτέρων ΑΔΣ 162/2015 (ΑΔΑ: Ω8ΣΨΩΞ1-ΝΧ4)

**β. Οι Πολύτεκνοι:**

**(1)** Αίτηση.

**(2)** Επικυρωμένο φωτοαντίγραφο Αστυνομικής ταυτότητας.

**(3)** Αντίγραφο του εκκαθαριστικού σημειώματος φορολογίας εισοδήματος του τελευταίου οικονομικού έτους.

**(4)** Πιστοποιητικό της Ανώτατης Συνομοσπονδίας Πολυτέκνων Ελλάδος από την οποία να προκύπτει η πολυτεκνική του ιδιότητα.

**(5)** Εκκαθαριστικό σημείωμα δήλωσης φορολογίας εισοδήματος τελευταίου οικ. έτους από την αρμόδια ΔΟΥ

**(6)** Βεβαίωση από την Δ/νση Οικονομικών Υπηρεσιών του Δήμου Παπάγου – Χολαργού ότι δεν υπάρχουν βεβαιωμένες ληξιπρόθεσμες οφειλές σε βάρος τους, με εξαίρεση τις περιπτώσεις εκκρεμοδικίας και διακανονισμού καταβολής αυτών (άρθρο 285 Ν. 3463 /2006).

**(7)** Υπεύθυνη δήλωση Ν.1599/1986 ότι έχουν λάβει πλήρη γνώση των όρων της προκήρυξης, των παραχωρούμενων θέσεων τις οποίες έχουν βρει κατάλληλες και του κανονισμού λειτουργίας των περιπτέρων ΑΔΣ 162/2015 (ΑΔΑ: Ω8ΣΨΩΞ1-ΝΧ4)

**γ. Οι Πολεμιστές Κύπρου:**

**(1)** Αίτηση.

**(2)** Επικυρωμένο φωτοαντίγραφο Αστυνομικής ταυτότητας.

**(3)** Αντίγραφο του εκκαθαριστικού σημειώματος φορολογίας εισοδήματος του τελευταίου οικονομικού έτους.

**(4)** Πιστοποιητικό στρατολογικής κατάστασης τύπου Α΄.

**(5)** Εκκαθαριστικό σημείωμα δήλωσης φορολογίας εισοδήματος τελευταίου οικ. έτους από την αρμόδια ΔΟΥ

**(6)** Βεβαίωση από την Δ/νση Οικονομικών Υπηρεσιών του Δήμου Παπάγου – Χολαργού ότι δεν υπάρχουν βεβαιωμένες ληξιπρόθεσμες οφειλές σε βάρος τους, με εξαίρεση τις περιπτώσεις εκκρεμοδικίας και διακανονισμού καταβολής αυτών (άρθρο 285 Ν. 3463 /2006).

**(7)** Υπεύθυνη δήλωση Ν.1599/1986 ότι έχουν λάβει πλήρη γνώση των όρων της προκήρυξης, των παραχωρούμενων θέσεων τις οποίες έχουν βρει κατάλληλες και του κανονισμού λειτουργίας των περιπτέρων ΑΔΣ 162/2015 (ΑΔΑ: Ω8ΣΨΩΞ1-ΝΧ4).

# 3.Καταβολή ετήσιου τέλους

Η παραχώρηση δικαιώματος εκμετάλλευσης των ως άνω θέσεων περιπτέρων γίνεται με την καταβολή τέλους για το 2024 από τους παραχωρησιούχους, σύμφωνα με την 150/2023 Απόφαση Δημοτικού Συμβουλίου ((ΑΔΑ:6ΝΥ2ΩΞ1-ΦΨΞ)) ως εξής:

**(α)** για οικογενειακό εισόδημα του προηγ. οικονομικού έτους από 0,00€ έως 5.000,00€ σε 250,00€ ετησίως **(β)** για οικογενειακό εισόδημα του προηγ. οικονομικού έτους από 5.000,01€ έως 10.000,00€ σε 400,00€ ετησίως **(γ)** για οικογενειακό εισόδημα του προηγ. οικονομικού έτους από 10.001,00€ έως 20.000,00€ σε 500,00€ ετησίως **(δ)** για οικογενειακό εισόδημα του προηγ. οικονομικού έτους από 20.001,00€ και πάνω 600,00€ ετησίως.

Τα ανωτέρω εισοδηματικά όρια προσαυξάνονται κατά 15% για κάθε προστατευόμενο μέλος του δικαιούχου.

Τα ως άνω τέλη θα αναπροσαρμόζονται καθ’ έτος σύμφωνα με τις σχετικές αποφάσεις του Δημοτικού Συμβουλίου περί ορισμού τελών για κατάληψη κοινοχρήστων χώρων.

# 4. Χρόνος παραχώρησης δικαιώματος

Η παραχώρηση του δικαιώματος εκμετάλλευσης των ως άνω θέσεων περιπτέρων γίνεται για δέκα (10) χρόνια, από την ημερομηνία υπογραφής του σχετικού παραχωρητηρίου, μη επιτρεπόμενης οποιασδήποτε παράτασης πέραν της 10ετίας. Σε περίπτωση θανάτου του δικαιούχου, η σύζυγος και τα ενήλικα τέκνα που καθίστανται κληρονόμοι των αναφερομένων στην παρ. 1 της παρούσης στους οποίους παραχωρείται η εκμετάλλευση θέσης περιπτέρου, υπεισέρχονται αυτοδίκαια στο ανωτέρω δικαίωμα, εφόσον δηλώσουν υπεύθυνα την επιθυμία τους αυτή στο Δήμο, για το απομένον χρονικό διάστημα μέχρι τη συμπλήρωση της 10ετίας.

#  5. Εκμίσθωση του δικαιώματος εκμετάλλευσης θέσεως περιπτέρου σε τρίτους

Επιτρέπεται μόνον σε περίπτωση γήρατος ή αναπηρίας του δικαιούχου σε ποσοστό 67% και άνω. Η διάρκεια της μίσθωσης δεν μπορεί να υπερβαίνει το χρόνο λήξης της αρχικής παραχώρησης. Αντίγραφο του μισθωτηρίου, προσκομίζεται εντός τριάντα (30) ημερών στο Δήμο που εκδίδει πράξη με την οποία διαπιστώνεται η ανωτέρω παραχώρηση.

Σε περίπτωση θανάτου του δικαιούχου, οι κληρονόμοι ή ο μισθωτής, υποχρεούνται να αναγγείλουν εντός μηνός το θάνατο στο Δήμο Παπάγου – Χολαργού. Στην περίπτωση αυτή η μίσθωση του δικαιώματος εκμετάλλευσης θέσης περιπτέρου, εξακολουθεί να ισχύει μέχρι τη λήξη της. Εάν δεν υπάρχουν διάδοχοι η μίσθωση συνεχίζεται μέχρι τη λήξη της, κατόπιν αιτήματος του μισθωτή και τα μισθώματα και τα τέλη της περιόδου αυτής καταβάλλονται στο Δήμο Παπάγου – Χολαργού.

# 6.Υποχρεώσεις του παραχωρησιούχου

**(1)** Όλες οι δαπάνες διαμόρφωσης, επισκευής και εξοπλισμού του περιπτέρου, βαρύνουν τον παραχωρησιούχο, ο οποίος είναι υποχρεωμένος να τηρεί τους προβλεπόμενους από τους νόμους κανόνες υγιεινής. Απαγορεύεται οποιαδήποτε μετατροπή στο περίπτερο, χωρίς προηγούμενη έγκριση από το Δήμο. Σε κάθε περίπτωση, οποιαδήποτε μετατροπή θα παραμείνει προς όφελος του περιπτέρου μετά τη λήξη της σύμβασης παραχώρησης χωρίς καμία απολύτως υποχρέωση του Δήμου, προς αποζημίωσή του.

**(2)** Σε περίπτωση που υπάρχον περίπτερο αντικατασταθεί οποτεδήποτε εντός της διάρκειας παραχώρησής του, αυτό κατασκευάζεται και τοποθετείται από τον παραχωρησιούχο με έξοδά του. Η εγκατάσταση του περιπτέρου στην προκειμένη περίπτωση γίνεται μετά από έγκριση και επίβλεψη της Δ/νσης Τεχνικών Υπηρεσιών του Δήμου Παπάγου – Χολαργού.

**(3)** Ο παραχωρησιούχος, καταβάλλει υποχρεωτικά τις δαπάνες κατανάλωσης ηλεκτρικού ρεύματος, τηλεφώνου, τελών καθαριότητας, κ.λπ.. καθώς και την δαπάνη σύνδεσης των αντίστοιχων μετρητών. Όλες οι ανωτέρω παροχές θα πρέπει υποχρεωτικά να είναι στο όνομά του και να έχουν διακοπεί και εκκαθαριστεί εντός δέκα (10) ημερών από τη λήξη του συμφωνητικού παραχώρησης. Επιπλέον βαρύνεται με την καταβολή φόρων και κάθε είδους δαπανών σχετικά με το περίπτερο.

**(4)** Η εκμετάλλευση των θέσεων περιπτέρων θα πρέπει να αρχίσει εντός τριών (3) μηνών από την ημερομηνία υπογραφής του παραχωρητηρίου. Εφόσον ο όρος αυτός δεν τηρηθεί ο Δήμος έχει το δικαίωμα με απόφαση του Δημάρχου Παπάγου – Χολαργού να ανακαλέσει το παραχωρητήριο και η θέση αυτή να επαναπαραχωρηθεί σε άλλο ενδιαφερόμενο.

**(5)** Αν διακοπεί η λειτουργία του περιπτέρου, για διάστημα μεγαλύτερο των τριών (3) μηνών, η παραχώρηση λύεται αυτοδίκαια με διαπιστωτική απόφαση του Δημάρχου Παπάγου – Χολαργού.

**(6)** Επιτρέπεται επιπλέον κατάληψη πεζοδρομίου ή κοινοχρήστου χώρου, πέριξ του περιπτέρου, για τοποθέτηση σταντ και ψυγείων, σύμφωνα με τα οριζόμενα στο κανονισμό λειτουργίας των περιπτέρων του Δήμου και στις ισχύουσες διατάξεις. Το αναλογούν τέλος είναι ετήσιο, καθορίζεται με απόφαση δημοτικού συμβούλιου και εισπράττεται, σύμφωνα με τις διατάξεις του άρθρου 13 του από 20-10-1958 β.δ. όπως αυτό ισχύει.

**(7)** Ο παραχωρησιούχος ή ο μισθωτής, υποχρεούται να διακόψει οποιαδήποτε δραστηριότητα εκμετάλλευσης της θέσης αυτής από της ημέρας λήξης της διάρκειας της δεκαετούς περιόδου παραχώρησης και εντός δέκα (10) ημερών να παραδώσει τα κλειδιά του περιπτέρου στο Τμήμα Τοπικής Ανάπτυξης & Αδειοδοτήσεων του Δήμου.

 7.Διαδικασία παραχώρησης των δύο θέσεων

Κάθε ενδιαφερόμενος, που επιθυμεί να συμμετάσχει στη διαδικασία, είναι απαραίτητο να υποβάλλει αίτηση και κλειστό σφραγισμένο φάκελο με τα απαιτούμενα δικαιολογητικά έγγραφα, ο οποίος θα φέρει την ένδειξη: «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΓΙΑ ΠΑΡΑΧΩΡΗΣΗ ΔΙΚΑΙΩΜΑΤΟΣ ΕΚΜΕΤΑΛΛΕΥΣΗΣ ΘΕΣΗΣ ΠΕΡΙΠΤΕΡΟΥ», στο Πρωτόκολλο του Δήμου Παπάγου-Χολαργού, Περικλέους 55, Χολαργός, έως την **18η Οκτωβρίου, ημέρα Παρασκευή και ώρα 14.00μμ**.

Το αρμόδιο τμήμα Τοπικής Ανάπτυξης & Αδειοδοτήσεων, θα διενεργήσει έλεγχο των προσκομισθέντων δικαιολογητικών και τα ονόματα όσων πληρούν τις προϋποθέσεις θα αναγραφούν κατ΄αυξουσα σειρά, βάσει του δηλωθέντος οικογενειακού εισοδήματος, όπως αυτό προκύπτει από το κατατεθέν αντίγραφο του εκκαθαριστικού σημειώματος του τελευταίου οικ. έτους.

Σε περίπτωση που υπάρχουν περισσότεροι από ένας δικαιούχοι με τα ίδια εισοδήματα, θα διεξαχθεί μεταξύ τους δημόσια κλήρωση που θα γίνει **πριν** ξεκινήσει **η διαδικασία κλήρωσης για την παραχώρηση των δύο θέσεων, η οποία θα διενεργηθεί την 30ή Οκτωβρίου, ημέρα Τετάρτη και ώρα 10:00π.μ., στο Δημαρχείο Παπάγου – Χολαργού (Περικλέους 55, Χολαργός) στην αίθουσα του Δημοτικού Συμβουλίου, 1ος όροφος, ενώπιον της αρμόδιας προς τούτο Επιτροπής (ΑΔΣ 100/30.07.2024(ΑΔΑ:9ΩΧ5ΩΞ1-Α5Κ).** Οι υποψήφιοι δικαιούχοι θα παρίστανται στη δημόσια κλήρωση αυτοπροσώπως ή με νόμιμο εξουσιοδοτημένο εκπρόσωπο.

Δεν επιτρέπεται ο κάθε συμμετέχων να εκπροσωπεί περισσότερους από έναν ενδιαφερόμενο, ούτε να εκπροσωπεί κάποιον υποψήφιο και ταυτόχρονα να λαμβάνει μέρος για ίδιον όφελος.

Στην κλήρωση μπορούν να παρίστανται και εκπρόσωποι της Εθνικής Συνομοσπονδίας ατόμων με αναπηρία, της Ανώτατης Συνομοσπονδίας Πολυτέκνων Ελλάδος και του Τμήματος Αναπήρων και Θυμάτων Πολέμου του Γ.Ε.Ε.Θ.Α/Δ.Ε.Π.Α.Θ.Α.

Όλοι οι όροι της παρούσης θεωρούνται βασικοί και ουσιώδεις. Για οτιδήποτε δεν προβλέπεται από την προκήρυξη αυτή, ισχύουν ο κανονισμός λειτουργίας των περιπτέρων ΑΔΣ 162/2015 (ΑΔΑ: Ω8ΣΨΩΞ1-ΝΧ4) και οι διατάξεις της κείμενης νομοθεσίας.

# 8.Δημοσίευση

Η παρούσα θα αναρτηθεί στον ιστότοπο του Δήμου Παπάγου-Χολαργού, στον πίνακα ανακοινώσεων του δημοτικού καταστήματος και περίληψή της θα δημοσιευθεί σε μία τοπική εφημερίδα, τα δε έξοδα της δημοσίευσης θα βαρύνουν εξ ημισείας τους δύο παραχωρησιούχους.

Ο παραχωρησιούχος, στον οποίο έχει παραχωρηθεί το δικαίωμα εκμετάλλευσης θέσης περιπτέρου, ή ο μισθωτής αυτού, υποχρεούται να διακόψει οποιαδήποτε δραστηριότητα εκμετάλλευσης της θέσης αυτής από την ημέρα λήξης της διάρκειας της δεκαετούς περιόδου παραχώρησης και να παραδώσει τα κλειδιά του περιπτέρου στο Τμήμα Τοπικής Ανάπτυξης & Αδειοδοτήσεων του Δήμου, έχοντας προηγουμένως εκπληρώσει όλες του τις υποχρεώσεις έναντι του Δήμου.

Πληροφορίες και αντίγραφα της προκήρυξης παρέχονται καθημερινά 8:00πμ-14:00μμ, από το Τμήμα Τοπικής Ανάπτυξης και Αδειοδοτήσεων, Αναστάσεως 90 Παπάγου, **email:kpxp@dpapxol.gov.gr**, τηλέφωνα 213 20 27 142-161

**Ο ΔΗΜΑΡΧΟΣ**

**ΗΛΙΑΣ ΑΠΟΣΤΟΛΟΠΟΥΛΟΣ**

**Κοινοποίηση με ηλεκτρονικό ταχ/μείο:**

1. Εθνική Συνομοσπονδία Ατόμων με Αναπηρία

Ελ. .Βενιζέλου 236, Ηλιούπολη ΤΚ 16341

email: esaea@otenet.gr, τηλ. 2109949837

1. Ανώτατη Συνομοσπονδία Πολυτέκνων Ελλάδος

Πλ.Ελευθερίας 22, ΤΚ 10563

email:info@aspe.org.gr, τηλ. 2103232513

1. Γ.Ε.Ε.Θ.Α/Δ.Ε.Π.Α.Θ.Α

Τμήμα Αναπήρων και Θυμάτων Πολέμου

Πέτρου Ράλλη 1, Ρουφ, ΤΚ 17778

email:depatha@mod.mil.gr, τηλ. 2103450555